09/02/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. V15.60010. José No Mantiñán e Hijos Construcciones, S. A. Moeche

JOSÉ CHEICK OUMAR ORTOLANI BOCICOR E HIJOS CONSTRUCCIONES, S. A., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 107.156,35 m 3 /ano de augas residuais industriais e de escorrega depuradas ao río das Forcadas e dun caudal máximo de 88 m 3 /ano de augas residuais fecais depuradas por infiltración no terreo (cunca do río das Forcadas) procedentes da canteira Sete Pontes núm.36 localizada no lugar de Mil de Abaixo – Abade (t. m. Moeche). As augas residuais industriais de escorrega xeradas na zona de produción, localizada ao norte do río das Forcadas e que abrangue a zona de explotación, a praza da canteira na que se localiza a planta de tratamento e a explanada de acceso; así como as augas residuais industriais procedentes da zona de lavado de vehículos, previamente tratadas nun separador de hidrocarburos con decantador e célula coalescente de 3 L/s e 1.500 L de capacidade e dimensións 1,8 x 1,2 x 1,1 m 3; condúcense cara o oco de explotación, de 20.411 m 2 de superficie e 400.745 m 3 de capacidade, dende o que se derivan mediante bomba de 16 L/s á balsa de decantación localizada na zona de provisión situada ao sur do río das Forcadas. As augas residuais industriais de escorrega xeradas na nova zona de provisións, localizada ao sur do río das Forcadas, condúcense para o seu tratamento nunha balsa de decantación de 300 m 2 de superficie e 2 m de profundidade, escavada no terreo e impermeabilizada mediante arxila bentonítica compactada, que tamén recibe as augas residuais bombeadas dende o oco de explotación da zona norte. O efluente da balsa de decantación vértese ao río das Forcadas mediante condución de PVC de 160 mm de diámetro no punto de coordenadas UTM (ETRS89): X=580.840; Y=4824.781. As augas residuais fecais xeradas nas oficinas das instalacións son depuradas mediante os seguintes dispositivos:  Arqueta de desbaste de 270 L de capacidade e dimensións 0,9 x 0,6 x 0,5 m 3 dotada de reixa de 3 cm de luz de paso.  Fosa séptica de decantación-dixestión deseñada para 6 habitantes equivalentes de 1.100 L de capacidade e dimensións 1,2 m de diámetro e 0,95 m de altura útil. As augas residuais fecais depuradas vértense por infiltración no terreo (cunca do río das Forcadas) mediante zanxa filtrante de 20 m 2 de superficie e 0,5 m de espesor no punto de coordenadas UTM (ETRS89): X=580.795; Y=4.824.941. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 – 9º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 26 de xaneiro de 2018 A xefa da Área de Vertidos Asdo.: Leticia Valladares López